ມະຫາອໍານາດ ແລະ ອີຣ່ານ ປະຊຸມກັນ ເລື່ອງອາວຸດນິວເຄລຍ 
ຫົກປະ​ເທດ​ ມະຫາ​ອໍານາດຂອງ​ໂລກ ​ແລະ​ອີ​ຣ່ານ ກຳລັງປະຊຸມ​ກັນ ​ ເພື່ອ​ສົນທະນາຫາລື​ ກ່ຽວ​ກັບໂຄງການ​ນິວເຄລຍ ຂອງອີຣ່ານ.
ບັນດາເຈົ້າໜ້າທີ່ຈາກ 6 ປະເທດມະຫາອໍານາດຂອງໂລກ ແລະ ອີຣ່ານ ກຳລັງປະຊຸມກັນ ເພື່ອສົນທະນາກ່ຽວກັບໂຄງການນິວ ເຄລຍທີ່ເປັນບັນ ຫາຖົກຖຽງໂຕ້ແຍ້ງຂອງອີຣ່ານ ໃນການເຈລະ ຈາຄັ້ງຫລ້າສຸດ ເພື່ອແກ້ໄຂ ຄວາມເປັນຫ່ວງທີ່ມີມາເປັນທົດ ສະວັດນຶ່ງທົດສະວັດທີ່ວ່າອີຣ່ານກໍາ ລັງປະຕິບັດງານເພື່ອສ້າງ ອາວຸດນິວເຄລຍ ການປະຊຸມໃນວັນອັງຄານມື້ນີ້ ທີ່ນະຄອນ Almaty ປະເທດ Kazakhstan ແມ່ນທັງອັນທີ່ຮ້ອງວ່າ ກຸ່ມປະເທດ P5+1 ປະກອບມີ ສະຫະລັດ ອັງກິດ ຝຣັ່ງ ຣັດເຊຍ ຈີນ ແລະເຢຍຣະມັນ ແລະຄາດວ່າຈະບໍ່ມີຄວາມກ້າວໜ້າທີ່ສໍາຄັນແຕ່ຢ່າງໃດ ບັນດາປະເທດມະຫາອໍານາດ ຄາດວ່າ ຈະສະເໜີໃຫ້ມີການຜ່ອນຜັນການລົງໂທດຕໍ່ອີຣ່ານ ຖ້າຫາກວ່າລັດຖະບານປະເທດດັ່ງກ່າວຕົກລົງ ທີ່ຍຸຕິການກັ່ນທາດຢູເຣນຽມຈຳນວນນຶ່ງ ອີຣ່ານກ່າວວ່າ ໂຄງການນິວເຄລຍຂອງຕົນ ມີຈຸດປະສົງໃນທາງສັນຕິ ແຕ່ຫລາຍໆປະເທດທົ່ວໂລກພາກັນເປັນຫ່ວງວ່າທີ່ຈິງແລ້ວແມ່ນແນໃສ່ການສ້າງລູກລະເບີດນິວເຄລຍ ໃນການຖະແຫຼງຢູ່ທີ່ກຸງລອນດອນໃນວັນຈັນວານນີ້ ລັດຖະມົນຕີການຕ່າງປະເທດ ສະຫະລັດ ທ່ານ John Kerry ກ່າວວ່າ “ອີຣ່ານ ທີ່ມີອາວຸດນິວເຄລຍຢູ່ໃນຂົງເຂດ ແລະພ້ອມກັບສິ່ງຕ່າງໆ ທີ່ເກີດຂຶ້ນນັ້ນ ມັນເປັນທີ່ຮັບເອົາບໍ່ໄດ້ ”